**Ministru kabineta rīkojuma projekta**

**“Grozījumi Ministru kabineta 2020. gada 6. novembra rīkojumā Nr.655 “Par ārkārtējās situācijas izsludināšanu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījumi Ministru kabineta 2020. gada 6.novembra rīkojumā Nr.655 “Par ārkārtējās situācijas izsludināšanu”” (turpmāk – projekts) mērķis ir papildināt nosacījumus atsevišķu izglītības procesu klātienes norisei, kā arī definēt personu loku, kam ir tiesības saņemt vakcīnu pret Covid-19. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts pamatojoties uz Civilās aizsardzības un katastrofas pārvaldīšanas likuma [4. panta](https://likumi.lv/ta/id/313191#p4) pirmās daļas 1. punkta "e" apakšpunktu, likuma "[Par ārkārtējo situāciju un izņēmuma stāvokli](https://likumi.lv/ta/id/255713-par-arkartejo-situaciju-un-iznemuma-stavokli)" [4. pantu](https://likumi.lv/ta/id/255713-par-arkartejo-situaciju-un-iznemuma-stavokli#p4), [5. panta](https://likumi.lv/ta/id/255713-par-arkartejo-situaciju-un-iznemuma-stavokli#p5) pirmo daļu un [6. panta](https://likumi.lv/ta/id/255713-par-arkartejo-situaciju-un-iznemuma-stavokli#p6) pirmās daļas 1. punktu un otro daļu, [7.](https://likumi.lv/ta/id/255713-par-arkartejo-situaciju-un-iznemuma-stavokli#p7) panta 1. punktu un [8.](https://likumi.lv/ta/id/255713-par-arkartejo-situaciju-un-iznemuma-stavokli#p8) pantu, [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3.](https://likumi.lv/ta/id/52951-epidemiologiskas-drosibas-likums#p3) panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Studiju virziena “Veselības aprūpe” visu studiju programmu (t.sk. profesionālās vidējās izglītības un arodizglītības) studējošiem praktiskās daļas apguve ir ļoti nozīmīga studiju procesa daļa, tādēļ šie grozījumi ir būtiski, lai tiktu sasniegti studiju programmā noteiktie studiju rezultāti, ko nav iespējams apgūt attālināti vai nav iespējams organizēt citādi. Īpaši aktuāli tas ir tiem studējošiem, kuriem 2021. gada pirmajā līdz trešajā ceturksnī studiju procesa rezultātā ir jāiegūst attiecīgā profesionālā kvalifikācija. Tāpēc, ārstniecības iestādēs, kur tas ir iespējams, ir jānodrošina šiem studējošiem praktiskās daļas apguve, ievērojot visus epidemioloģiskās drošības pasākumus. Praktiskās daļas apguve var notikt tajos pakalpojumos, kur to pieļauj epidemioloģiskā situācija.  Neveicot ilgstoši šādu praktisku apguvi, pastāv pamatots risks, ka studējošais nevarēs nokārtot attiecīgos noslēguma praktiskos pārbaudījumus, noslēgt augstākās izglītības, profesionālās vidējās izglītības un arodizglītības ieguvi un iegūt profesionālo kvalifikāciju, lai uzsāktu darbu veselības aprūpes sistēmā.  No šī gada 1.marta tiek atjaunota iespēja veikt apmācības autovadītājiem, aviācijā nodarbinātajiem un jūrniekiem. Lai iegūtu vai pagarinātu autovadītāja apliecību, ir nepieciešams veikt arī apmācību pirmās palīdzības sniegšanā. Apmācība pirmās palīdzības sniegšanā ir jāveic atbilstošo 2012.gada 14.augusta Ministru kabineta noteikumiem Nr.557 “Noteikumi par apmācību pirmās palīdzības sniegšanā”, tomēr šie noteikumi neparedz nosacījumus pirmās palīdzības mācību organizēšanai, lai nodrošinātu Covid-19 izplatības ierobežošanas pasākumus. Tādēļ ir nepieciešams rīkojumā paredzēt pilnvarojumu Neatliekamās medicīniskās palīdzības dienestam, sadarbībā ar Slimību profilakses un kontroles centru un Veselības inspekciju izstrādāt šādas rekomendācijas piesardzības un drošības pasākumiem pirmās palīdzības apmācību laikā.  Papildus rīkojuma projekts arī nosaka, ka to pirmās palīdzības sniegšanas apmācību apliecinošo dokumentu, kuru darbība beidzas ārkārtējās situācijas laikā, izmantošanas termiņš ir līdz ārkārtējās situācijas beigām. Minētais regulējums nepieciešams, ņemot vērā, ka izglītības process klātienē šobrīd nenotiek un pirmās palīdzības sniegšanas apliecības šobrīd var iegūt tikai atsevišķu kategoriju autovadītāji. |
| 3. | Projekta izstrādē iesaistītās institūcijas un publiskas personas, kapitālsabiedrības | Slimību profilakses un kontroles centrs, Neatliekamās medicīniskās palīdzības dienests, Nacionālais veselības dienests, Krīzes vadības koordinācijas grupa Covid-19 izplatības ierobežošanai. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas studiju virziena “Veselības aprūpe” studējošiem, kuriem 2021.gada pirmajā līdz trešajā ceturksnī ir jāiegūst profesionālā kvalifikācija, izglītības iestādēm, kas realizē iepriekš minētās studiju programmas, ārstniecības iestādēm.  Personas, kuras vēlas iegūt pirmās palīdzības apmācības apliecību.  Latvijas iedzīvotāji, kuriem būs tiesības saņemt vakcīnu pret Covid-19 |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav ietekme uz tautsaimniecību un nemaina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Tajos jautājumos, ko neregulē šis rīkojums, darbojas 2020.gada 9.jūnija MK noteikumos Nr.360. “Epidemioloģiskās drošības prasības Covid-19 izplatības ierobežošanai” ietvertās normas. |
| 2. | Atbildīgā institūcija | Veselības ministrija, Izglītības un zinātnes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izstrādes paredzēts to ievietot Veselības ministrijas un Slimību profilakses un kontroles centra mājas lapās, kā arī elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Neatliekamās medicīniskās palīdzības dienests, Nacionālais veselības dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Projektā paredzētie pasākumi tiks nodrošināti piešķirto valsts budžeta līdzekļu ietvaros.  Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Veselības ministrs D. Pavļuts

Vīza: valsts sekretāre D. Mūrmane-Umbraško